Prognoza meteo. Urmează două săptămâni ploioase. Zonele în care vremea se răcește și cele în care va fi mai cald decât de obicei
Temperaturile vor fi ușor mai ridicate decât cele normale pentru această perioadă în estul și în nord-estul țării și mai coborâte decît cele normale în vest și sud-vest, în săptămâna 9 - 16 septembrie. De asemenea, până în 23 septembrie sunt anunțate ploi în toate regiunile. În ultima săptămână din septembrie și prima săptămână din octombrie vor fi temperaturi apropiate de mediile multianuale, arată estimările meteorologilor pentru următoarele patru săptămâni.